Public procurement notice: Contract Notice
Published: 2024-06-24
Region: DK011
Contract type: Services
Procedure: Open procedure
CPV classification: 71300000 | 71520000: Construction supervision services
Estimated value: 130000000 DKK
Submission deadline: 2024-09-03
Award criteria: price, quality

Technical requirements: Se udbudsloven § 137, stk. 1, nr. 2.
__________________________________________________________________________________
DOKUMENTATION: Ved tilbudsgivning skal tilbudsgiver udfylde det fælles europæiske udbudsdokument (ESPD) som foreløbigt bevis for ikke at være omfattet af udelukkelsesgrundene. 
Den tilbudsgiver, med hvem ordregiver agter at indgå kontrakt, skal forinden kontrakttildeling fremsende serviceattest fra Erhvervsstyrelsen eller tilsvarende dokumentation, jf. udbudsloven § 135, stk. 1-3 samt § 137, stk. 1, nr. 2. Dokumentationen skal opfylde kravene i § 153, og den må højest være 6 måneder gammel. Ovennævnte dokumentation skal ligeledes fremsendes for enheder (underleverandører/underrådgivere/underentreprenører), som 
tilbudsgiveren har baseret sin økonomiske og finansielle kapacitet eller tekniske og faglige kapacitet på med henblik på opfyldelse af minimumskrav.
__________________________________________________________________________________
UDBUDSLOVEN § 134a:
Udover ovennævnte udelukkelsesgrunde gøres opmærksom på udbudsloven § 134a, der medfører, at ordregiver skal udelukke tilbudsgivere, som er etableret i et land, der er optaget på EU-listen over ikkesamarbejdsvillige skattejurisdiktioner og ikke har tiltrådt GPA-aftalen eller øvrige handelsaftaler, som er forpligtende for Danmark.
Udbuddet omfatter rammeaftaler om rådgivning i forbindelse med drift og vedligehold af specielle bygværker i tilknytning til statsvejnettet i Danmark. Ved specielle bygværker forstås bevægelige broer, kabelbårne broer, stålbroer og tunneler, som alle har et markant islæt af mekaniske og/eller elektriske installationer, samt bygværker med en længde på mere end 200 m, som i opbygning adskiller sig fra sædvanlige, mindre motorvejsbroer. 
Udbuddet er opdelt i 11 delkontrakter, som hver især enten omfatter et enkelt bygværk eller flere bygværker, som er grupperet, så de har fælles karakteristika.
___________________________________________________________________________________________
Rammeaftalens maksimumværdi afviger fra den anslåede værdi, da der er betydelig usikkerhed omkring vedligeholdelsesbehov samt uforudsete udgifter. Denne vurdering understøttes af erfaringerne fra den seneste 4-årige periode.
Tilbudsgiver skal oplyse virksomhedens nettoomsætning for det seneste regnskabsår i udfyldt "Det fælles europæiske udbudsdokument" (ESPD).
Den påtænkte vinder af udbuddet skal inden tildeling, som dokumentation for nettoomsætning, fremsende kopi af årsregnskab eller revisorpåtegnet oplysning om nettoomsætning.
Tilbudsgiver skal desuden fremsende oplysninger om virksomhedens samlede nettoomsætning indenfor eftersyn, vedligeholdelse og projektering af bygværker for det seneste regnskabsår (kræves ikke revisorpåtegnet). Ved bygværker forstås broer, tunneler og andre anlægskonstruktioner.
___________________________________________________________________________________________
For virksomheder, der har været etableret i en kortere periode, fremsendes oplysningerne for så lang en periode af regnskabsåret som muligt.
Hvis tilbudsgiver er en sammenslutning af virksomheder, skal oplysningerne gives for hver enkelt virksomhed, idet summen af virksomhedernes nettoomsætning skal opfylde minimumskravet.
Hvis tilbudsgiver er en sammenslutning af virksomheder, skal der gives fuldmagt til en person, der bemyndiges til at tegne sammenslutningen. Samtlige deltagende virksomheder hæfter solidarisk for kontraktens opfyldelse.
Hvis tilbudsgiver baserer sig på andre enheders formåen (fx underleverandører eller andre enheder i koncernen), skal tilbudsgiver godtgøre, at de har ret til at råde over de nødvendige ressourcer hos disse enheder. Dette skal ske ved at fremlægge tilsagn fra disse enheder i form af en erklæring om solidarisk hæftelse.
Der ønskes ikke økonomiske og finansielle oplysninger om øvrige planlagte underleverandører, hvis økonomiske og finansielle kapacitet tilbudsgiveren ikke baserer sig på med henblik på at opfylde minimumskravet.
___________________________________________________________________________________________
Minimumskrav til egnethed: 
Nettoomsætning for seneste regnskabsår skal være mindst 5.000.000 mio. DKK ved tildeling af én af delkontrakterne 1, 3, 6, 7 og 11. 
Nettoomsætning for seneste regnskabsår skal være mindst 10.000.000 mio. DKK ved tildeling af én af delkontrakterne 2, 4, 5, 8, 9 og 10. 
Ved tildeling af flere delkontrakter til samme tilbudsgiver fastsættes minimumskravet som summen af minimumskravene for de pågældende delkontrakter.
Kravene gælder både for nettoomsætning i alt og for den samlede nettoomsætning indenfor eftersyn, vedligeholdelse og projektering af bygværker.
Tilbudsgiver skal i ESPD eller i et særskilt bilag beskrive referencer, der dokumenterer, at minimumskravene under nærværende punkt er opfyldt. 
Beskrivelsen skal omfatte projektnavn, kontraktform for virksomhedens egen kontrakt (hovedrådgiver i forbindelse med delt rådgivning, underrådgiver eller totalrådgiver), ordregiver, kontraktsum, udførelsesperiode samt beskrivelse af projektet.
Ved igangværende referencer skal det beskrives, hvor stor en del af opgaven, der er gennemført. Der ønskes ikke referencer på fremtidige opgaver.
Der ønskes fremsendt én fælles referenceliste for alle delkontrakter, som der afgives tilbud på, og der ønskes maksimalt 10 referencer. Referencelisten suppleres med en oversigt, hvor der ved afkrydsning el. lign. er markeret, hvilke referencer der opfylder de enkelte minimumskrav.
Det maksimale antal referencer gælder det samlede antal referencer for tilbudsgiver og de virksomheder, som tilbudsgiver baserer sin formåen på.
Hvis tilbudsgiver er en sammenslutning af virksomheder, skal der afleveres en referenceliste for hver virksomhed, idet virksomhedernes samlede referencer skal opfylde minimumskravet. 
Hvis tilbudsgiver baserer sig på andre enheders formåen (fx underleverandører eller andre enheder i koncernen), skal tilbudsgiver godtgøre, at tilbudsgiver råder over de nødvendige ressourcer hos disse enheder. Dette skal ske ved at fremlægge tilsagn fra disse enheder om deres forpligtelser i så henseende. Tilsagn kan gives ved enhedens udfyldelse af felt hertil i ESPD og underskrift af ESPD.
Hvis tilbudsgiver baserer sig på andre enheders tekniske og faglige kapacitet, henledes opmærksomheden på udbudsloven, § 144, stk. 3.
Der ønskes ikke tekniske og faglige oplysninger om øvrige planlagte underleverandører, hvis tekniske og faglige kapacitet tilbudsgiveren ikke baserer sig på med henblik på at opfylde minimumskravet.
___________________________________________________________________________________________
Minimumskrav til egnethed: Erfaring indenfor de seneste  5 år med gennemførelse af 
1) Eftersyn af bygværker, herunder viden om skadesudvikling. 
2) Bæreevneberegninger af bygværker. 
3) Projektering i forbindelse med vedligeholdsopgaver for bygværker, herunder omisolering. 
4) Tilsyn i forbindelse med anlæg eller vedligehold af bygværker, herunder omisolering. 
5) Projektering af mekaniske og elektriske installationer på bygværker (dog ikke delkontrakt 3+7). 
6) Tilsyn med mekaniske og elektriske installationer på bygværker (dog ikke delkontrakt 3+7). 
7) Projektering af anlæg eller vedligehold af kabelbårne broer (gælder kun for delkontrakt 4+5). 
8) Tilsyn med anlæg eller vedligehold af kabelbårne broer (gælder kun for delkontrakt 4+5). 
Ved bygværker forstås broer, tunneler og andre anlægskonstruktioner.
Udbudsmaterialet indeholder en arbejdsklausul iht. Cirkulære nr. 9471 af 30. juni 2014 om arbejdsklausuler i offentlige kontrakter.